AlexejDobrolubov/national_council_slovak_2010 huggingface dataset:
24. schôdza NR SR - 2.deň - B. popoludní
Dátum: 2021-02-25
Poslanec: Pročko, Jozef (OĽANO)
Druh vystúpenia: Vystúpenie s faktickou poznámkou

233. Pani Sulanová, spomínali ste Indiu. V čase, keď tam šarapatil COVID najviac, tak tam boli dvaja moji priatelia a volali mi, že, Jozef, to je tu neuveriteľné, tu niekto nedodržuje pravidlá, tak ich tam na uliciach mlátili palicami policajti, tam tí ľudia nosili tak rúška a pred chvíľou som sa dozvedel od Mareka informáciu, že tam sú, priemer je tam 25 rokov, takže to sú, ako? Povedz nahlas. (Reakcia z pléna.) Polovica obyvateľov tam má do 25 rokov, takže to je naozaj mladé, zdravé obyvateľstvo. Ale k vám chcem povedať, pani Sulanová, jednu vec. Hovorili ste tu o rúškach, že do prírody nie. Súhlasím s vami, do prírody nie. Pozrite sa na Krupu, pozrite sa na Krupu, ako má nasadené to rúško. Kto mi z vás zaručí, že Krupa nemá teraz COVID a tie jeho sople, čo tu vypúšťa všade, ma nenakazia? Pozrite sa na Kotlebu, ktorého musel prísť upozorniť predsedajúci Blanár, toto sú dvaja nezodpovední ľudia, ktorí ukazujú národu, ako to nemá vyzerať a pani Sulanová, keď sme sa boli testovať u Svätého Michala, tak ste išli predo mnou do parlamentu. Zastavila vás moderátorka televízie, ja som išiel za vami a vy ste jej povedali, že nie ste pozitívna. Vy ste dobre vedeli, že ste pozitívna, lebo nám to tam povedali, dali ste rozhovor, rozhovor a ja som išiel za vami, vy ste ohrozili nielen mňa, ale tú redaktorku. A to je to, pani Sulanová, to je tá zodpovednosť. Pozrite sa na Krupu, ako vyzerá, a má to na saláme.
24. schôdza NR SR - 2.deň - B. popoludní
Dátum: 2021-02-25
Poslanec: Pročko, Jozef (OĽANO)
Druh vystúpenia: Vystúpenie s faktickou poznámkou

203. Pani kolegyňa, chcem veľmi pekne poďakovať za to, čo si povedala presne, že naozaj tí Taliani sa nebáli toho, nebáli sa naozaj tvrdšie zasahovať proti ľuďom, ktorí nedodržiavajú pravidlá a tam to tak aj vyzeralo a tak to aj vyzerá. Preto ten núdzový stav tu, tu ja budem zaň veľmi, budem zaň hlasovať, pretože aj to, čo predvádzali pred chvíľočkou vo svojich faktických kolegovia, to je šírenie zla, šírenie, nie je dobre, bude zle, to je jednoducho demagógia. Vieš, pani kolegyňa, keď niekto chce liečiť, ale nechce testovať, tak ako zistíme, že ten človek je pozitívny? Veď to je, oni, to je jednoducho, ja si neviem predstaviť túto krajinu, keby mi niekto povedal, že experimentálne som si liečil rakovinu niečím, experimentálne som sa liečil. Jednoducho mal šťastie ten človek, pani kolegyňa, že to nemal také ako, žiaľbohu, žiaľbohu, náš kolega nebohý, veľmi dobrý človek zo SMER-u, naozaj dobrý človek, no nemal šťastie. Jednoducho tuná poslanci, ktorí to prekonali, mali šťastie, nech sa pomodlia k Pánu Bohu a nech povedia, máme šťastie. Ale opakujem ešte raz, fantastické, a ja som rád, že to tu zaznelo konečne dneska, ten núdzový stav potrebujeme aj kvôli tomu, lebo toto, čo tuto títo páni šíria, tak to ďalej sa šíri. Facebook je, to oni sú facebookoví králi. To zase, čo bude na facebooku, ako oni naložili koalícii, ale naložili spôsobom, ktorý nemá s ľudskosťou, s morálkou, s etikou nič spoločné. Oni nabádajú ľudí, aby nedodržiavali pravidlá, nabádajú ľudí, aby robili zle.
24. schôdza NR SR - 2.deň - B. popoludní
Dátum: 2021-02-25
Poslanec: Pročko, Jozef (OĽANO)
Druh vystúpenia: Vystúpenie s faktickou poznámkou

185. Pán Kotleba, viete, najhoršie na tom je naozaj, že vy tieto citlivé témy vždy obrátite spôsobom, že my zabraňujeme deťom športovať. My nedávame deti do škôl. To je také nechutné, to je taká, taká obludnosť, čo vy robíte, celá vaša ĽSNS, hlaso-ĽSNS rozdelená, to je, to je obrovská, neskutočná, odporná, hyenistická propaganda. Kto nechce posielať deti do škôl?! Ja som robil šestnásť rokov atletiku, dva roky som učil, som učiteľ telesnej výchovy. Vy mi chcete povedať, mne, že ja nechcem posielať deti do škôl?! Ale aj tie deti sú teraz ohrozené! Naozaj sú tu mutácie! Tie deti potrebujú mať tie rúška, ale zbavme sa toho a potom môžeme robiť to, čo je vo svete. Potom môžeme robiť to, že naozaj kde majú lepšie výsledky, tak tým deťom nedáme tie rúška, ale chráňme si tie deti! A ako ich vy chránite, že trepete tuná všetci tam dohromady, čo ste traja, štyria v kuse, že rúška, rúška dajme dole, rúška dajme dole?! Toto je to, čo tu roznáša ten vírus! Toto je tá vaša propaganda! A krásny, krásny príklad bol teraz toho, ako naozaj, aký je rozdiel medzi tu, teraz odišiel pred chvíľou Suja, ale aký je rozdiel medzi ním a ostatnými, pán Kotleba. Viete, pred chvíľou došiel pán Mizík a mal, asi desať minút nemal rúško na tvári. A pani Halgašová sa k nemu nahla a slušne mu povedala, dajte si rúško. Toto keby videl Suja na niekom inom, toto keby Suja na niekom inom videl, tak mu tu začne vykrikovať, vyvreskovať, jak minule podpredsedovi tohoto parlamentu! To je neskutočné! To je neskutočné! Toto je ten rozdiel v tej politike, rozumiete?! Toto je to! Ďakujem.
23. schôdza NR SR - 6.deň - A. dopoludnia
Dátum: 2021-02-04
Poslanec: Richter, Ján (SMER - SD)
Druh vystúpenia: Vystúpenie s faktickou poznámkou

8. Ďakujem pekne za slovo. Veľmi stručne k tomu vystúpeniu pána poslanca. Rozdelím to do dvoch častí. Prvá vec je tá, ktorá sa týka tých výsledkov toho poslaneckého prieskumu, kde som sa mal možnosť zúčastniť aj ja. Treba povedať jednu vec, že v tom sociálnom poistení nikdy nie je tak zákon postavený, že sa dá plošne uplatniť na všetkých žiadateľov. Každý jeden prípad je individuálny a individuálne sa musí predsa aj posudzovať, to je treba mať na mysli. No a tie otcovské, materské; áno, problém, ktorým sme sa zaoberali aj my. Postup je taký, rozhodne pobočka Sociálnej poisťovne, odvolanie je na ústredie, ak nepochodí ani tam, je, samozrejmá vec, k dispozícii súd. Týchto rozhodnutí bolo relatívne veľmi veľa aj na súde a treba povedať, že tie výsledky toho súdu boli rozdielne. Niekde v prospech žiadateľa, niekde v neprospech žiadateľa. To znamená, že len naznačujem, že to je relatívne široký problém a nedá sa absolútne plošne povedať, že biele alebo čierne. K tomu zákonu, čo predkladá pán minister. Samozrejme, že akceptujeme ten nález Ústavného súdu. Pre mňa je podstatné to, že v tom pätnástom roku sme zaviedli minimálny dôchodok, to veľa krajín jednoducho nemá. No, ale aj napriek tomu rozhodnutiu si dovolím povedať, že osobne si myslím, že druhý pilier nie je určený pre poberateľov minimálneho dôchodku, osobne si skôr myslím, že tí boli podvedení niekde pri nábore, ktorý robili v tom čase, keď sa zavádzal, zavádzal druhý pilier. Na druhý pilier je ideálne zarábať aspoň tisíc euro mesačne a sporiť 30 rokov a potom môže aj riskovať z hľadiska jednotlivých fondov. Ďakujem.
23. schôdza NR SR - 3.deň - B. popoludní
Dátum: 2021-01-28
Poslanec: Richter, Ján (SMER - SD)
Druh vystúpenia: Vystúpenie s faktickou poznámkou

113. Ďakujem pekne za slovo. Len chcem povedať, ozaj sa mi cez to rúško trošku horšie hovorí, takže to je ten výsledok, ale nechcem povedať, že toto nie je istým spôsobom dojímavý príbeh, no je. Viete, ten, čo s tým robí, a môže byť akýkoľvek veľký a neviem aký chlap, musí isté ve..., veci cítiť, že, a myslím si, že minister práce, pokiaľ sa takéto veci vôbec v živote vyskytnú, nikdy nemôže byť absolútne spokojný a vždy musí hľadať spôsob, ako sa eventuálne tomu, tomu dalo zabrániť. Teraz, ak dovolíte, konkrétne. Celá tá problematika je v prvom rade o zodpovednosti, bohužiaľ, v tomto prípade o nezodpovednosti rodičov. To, tam to začína, všetko ostatné je istá nadstavba. No a teraz k tým konkrétnym otázkam Pán Kočiš, zdravotno-sociálna starostlivosť, prečo som to otvoril a prečo som, pán Suja, hovoril aj o nejakej malej vojne. Viete, v tom čase sa otvorili otázky, čo bude financované zo zdravotnej poisťovne alebo poisťovní smerom k zdravotno-sociálnej starostlivosti. Ak si pamätáte, tí, čo ste v tom boli, deväť medicínskych úkonov, to bolo prvá tá otázka a postupne sa tie veci začali napĺňať, chvalabohu, pretože je nevyhnutné a nedá sa v tomto prípade kalkulovať na tom, že či sa peniaze zdravotnej poisťovne použijú na jeden, resp. druhý účel. To je jedna a tá istá diagnóza, veľakrát jeden a ten istý, istý človek. No a čo sa týka smerom k pánovi Mihálovi, ja som povedal len toľko, že úsporu tiež nejakých 10 % robil v tomto prípade na sociálnych pracovníkoch a kuratele. Nič viacej. Ja som tých 200 zobral naspäť a plus ďalších, o ďalších 300 sociálnych pracovníkov sa rozšíril ten počet. Janko Herák, čo sa týka terénnych, terénni sociálni pracovníci, to je zodpovednosť a kompetencia obcí a miest. Problém je v tom, že eurofondy riešia tri štvrtiny všetkých týchto. My sa musíme zamyslieť na tom... (Prerušenie vystúpenia časomerom.)
18. schôdza NR SR - 12.deň - A. dopoludnia
Dátum: 2020-12-17
Poslanec: Richter, Ján (SMER - SD)
Druh vystúpenia: Vystúpenie s faktickou poznámkou

17. Ďakujem pekne za slovo. Ďakujem pekne aj kolegom za ich kvázi podporu môjho vystúpenia. Priznám sa, že by som bol ďaleko viacej počul vyjadrenie z koaličných radov, zdôvodnenie, prečo nemajú záujem tento jednoznačne prosociálny návrh pani prezidentky podporiť. Bohužiaľ, toho som sa nedočkal. Milí priatelia, či chceme, alebo nechceme, na Slovensku je veľmi veľké percento ľudí, ktorých rodiny žijú v riziku chudoby. Pýtam sa, je v tomto prípade potrebné alebo vôbec vhodné 47- až 50-tisíc ľudí, jednoducho potrestať deti za to, že žijú v takýchto rodinách? To nie sú len rodiny, kde ja neviem otec alebo niekto nechce pracovať. To sú rôzne životné príbehy a prípady, ktoré sú ťažko a ťažko veľakrát až pochopiteľné. Preto ak máte len trošku svedomia, chcem vás vyzvať, aby ste ten návrh, ktorý predkladá pani prezidentka, podporili. Ďakujem.
18. schôdza NR SR - 9.deň - A. dopoludnia
Dátum: 2020-12-08
Poslanec: Richter, Ján (SMER - SD)
Druh vystúpenia: Vystúpenie s faktickou poznámkou

120. Ďakujem pekne za slovo. Pán minister, možno tri poznámky k tým obedom zdarma. My sme vychádzali a robili celoštátny priemer euro dvadsať pred tým, že sa obedy zaviedli. Ja len pripomínam, že v tom čase na východnom Slovensku boli zriaďovatelia, ktorí nemali ani jedno celé euro náklady na jeden obed, toľko na vysvetlenie. To, čo sa potom udialo, samosprávy začali brať zálohy, depozity, tvrdili, že musia nakúpiť nový materiál, jednoducho nové investície. Podstatné, 25 % sa zvýšila účasť detí na tých obedoch. No a keď obavy z veľkých nákladov na odpad, tie sa vôbec nepotvrdili. K tej matematike. Nie je asi dôstojné, aby sme si tu vymieňali názory, čo áno, čo nie. Ale základné východiská: dnes je bonus 22,72; 23,20 bude od 1. januára, od 1. júla 1,7-násobok 39,47, od 1. 1. 2002 42,60. Náklady na jeden mesiac na obedy v priemere 21 dní je 27,30. Odrátať, jednoduchá matematika, nevychádza to.
18. schôdza NR SR - 9.deň - A. dopoludnia
Dátum: 2020-12-08
Poslanec: Richter, Ján (SMER - SD)
Druh vystúpenia: Vystúpenie s faktickou poznámkou

70. Ďakujem pekne. Veľmi krátko ste, sa vyjadrím vzhľadom na vystúpenie pána poslanca, pána primátora. Viete, zaujala ma jedna vec, že ten rozpočet celkom neráta s tým, čo bolo, myslím si, že veľmi pozitívne zabehnuté. My sme tu prijali jeden zákon, ktorý hovorí o pomoci práve takým regiónom, v akom sa nachádza aj Rimavská Sobota. My nemôžme od toho úplne odísť. Veľakrát aj jednotlivé pracovné miesta, ktoré v týchto okresoch sú podporené, vytvorené, sú veľmi dôležité. Možno ako snehová guľa, aby sa na to jednoducho nabaľovalo, tam je treba vidieť úplne inak a pozitívne diskriminovať každého jedného zamestnávateľa, aby tá zamestnanosť v týchto regiónoch narastala. Ďakujem.
18. schôdza NR SR - 7.deň - B. popoludní
Dátum: 2020-12-03
Poslanec: Richter, Ján (SMER - SD)
Druh vystúpenia: Vystúpenie s faktickou poznámkou

97. Ďakujem pekne za slovo. Pán poslanec, ja sa vás chcem trošku opýtať, či poznáte celú tú procedúru, ktorá v súvislosti s dôchodkovou reformou je rozbehnutá. Ja som veľmi prekvapený tomuto, pretože pán minister najskôr predložil pred verejnosť zásady ústavného zákona. Následne predložil návrh, ktorý je teraz v medzirezortnom pripomienkovom konaní. Hovorím stále o ústavnom zákone. K tomuto dávajú sociálni partneri, odborári, zamestnávatelia, dôchodcovia, všetky odborné inštitúty pripomienky a teraz čakajú na rozporové konanie. Ale pýtam sa, veď toto je, toto je už absolútne ignorantstvo sociálneho dialógu. To je oklamanie tých ľudí. Veď beží to štandardne, prečo sa to urýchľuje teraz cez ústavu, ktorú predkladá pani ministerka Kolíková. Nerozumiem tomu, pretože ten postup bol dobre rozbehnutý, ale sme na tom úplne, úplne zle. Obchádzame základné pravidlá a prečo ideme v tomto prípade s tými ľuďmi, ktorí mali tú ambíciu, dali si námahu, odborne to pripomienkujú. Ja nejdem k obsahu, ale tá forma a procedúra je celá, celá spochybnená a nerozumiem prečo. Ďakujem.
18. schôdza NR SR - 7.deň - A. dopoludnia
Dátum: 2020-12-03
Poslanec: Richter, Ján (SMER - SD)
Druh vystúpenia: Vystúpenie s faktickou poznámkou

30. Ďakujem pekne za slovo. No pre mňa je, by som povedal, najväčší zážitok z toho vystúpenia diametrálny rozdiel tvojho vystúpenia, pán poslanec Susko, s tvojím predrečníkom. Predtým sme počuli, počuli politiku, ideológiu, všeobecné odsudzovanie všetkých sudcov v systéme a ty si išiel v maximálnej miere odborne a skôr si mal záujem hovoriť o rizikách. A riziká by mala vnímať aj strana, ktorá predkladá takúto dôležitú novelu. Jednoducho novela, novela ústavy je veľmi dôležitý právny akt, to absolútne súhlasím s pánom Suskom a nemôže byť prijímaná s krvavými očami. A ja to tu tak vidím. Ústavný zákon musí, pani ministerka, mať čas, musí prejsť diskusiou. Všeobecne si myslím, že táto vláda má jeden veľmi veľký problém komunikovať, a to nielen medzi sociálnymi partnermi, ale vychádzajúc z tohto zákona aj v kategórii odborníkov, ktorí by mali dať istý pátos a vylepšiť každopádne každú právnu normu, ktorá sa týka, týka súdnictva. No a ešte jeden taký pocit mám z toho vzhľadom na tú verejnú, neverejnú, no. Vládna koalícia nemôže na základe pomerov nedôvery, ktoré v nej panujú, riešiť to v ústavnom zákone. Ústava nemôže sa stať nejakým nástrojom na vnútorné vydieranie sa koaličných strán prípadne ich poslancov. A preto si myslím, že Ústavný súd ako najvyššia autorita a to nikto nespochybňuje, v tomto prípade by mala byť skôr kompetenčne posilnená ako opačne. Ďakujem.
18. schôdza NR SR - 5.deň - B. popoludní
Dátum: 2020-12-01
Poslanec: Richter, Ján (SMER - SD)
Druh vystúpenia: Vystúpenie s faktickou poznámkou

48. Ďakujem pekne za slovo. Pán poslanec, ja sa neznížim do polohy, že budem čítať listy občanov, ktorými sa vyjadrujú na adresu terajšej vlády (reakcia z pléna), ako to, ako to urobili, urobili toť poslanci. Čo sa týka, týka povinnosti... (Reakcie z pléna. Prerušenie vystúpenia predsedajúcim.) Laurenčík, Milan, podpredseda NR SR 49. Prosím kľud v sále. Richter, Ján, poslanec NR SR 50. ... povinnosti obedov zadarmo, resp. zabezpečovania teplej stravy, to bola povinnosť aj v predchádzajúcom období, to v plnej miere podporujem, čo ste hovoril. Nie všetci na to boli pripravení na plnú kapacitu. Preto sme išli do toho, že ideme zavádzať tie obedy zadarmo. Čo sa stalo? Navýšil sa o 25 % počet detí, ktorí sa prihlásili, resp. ich rodičia na obedy. A čo je dôležité, len minimálne sa zvýšil bioodpad, ktorý s týmto celkom súvisí. No a teraz k tomu. Dobre, daňový bonus, áno, sú tu dve zložky. Prvá je hmotná núdza. Bolo 60-65-tisíc detí, ktoré spadali do tejto oblasti a poberali aj predtým obedy zadarmo, no a potom sú takí, čo pracujú a budú mať daňový bonus. Pán minister, ja sa pýtam, a tu reagujem aj na predrečníka pána Fica, čo s tými, čo sú medzi tým? Lebo tam je ich viacej ako 50-tisíc, čo ani nepracujú, resp. pracujú len dajme tomu na dohodu, prípadne ich príjem je trošku iný a nezodpovedá tomu. Ako budeme riešiť tieto deti? Tie sme priamo potrestali a je mi ľúto, nenašli sme absolútne žiadne zdôvodnenie prečo. No a čo sa týka samosprávy, tá bola trikrát potrestaná. Prvýkrát 100 mil., ktoré nedostane. Približne taká istá suma, ktorú im zoberete na daniach v daňovom bonuse. A tretíkrát ľudské zdroje... (Prerušenie vystúpenia časomerom.)
18. schôdza NR SR - 3.deň - B. popoludní
Dátum: 2020-11-26
Poslanec: Richter, Ján (SMER - SD)
Druh vystúpenia: Vystúpenie s faktickou poznámkou

106. Ďakujem pekne. Chcem poďakovať za vecné a pragmatické pripomienky, ktoré tu zazneli. Som rád, že sme nechali tú ideológiu niekde úplne inde. Teraz, ak dovolíte, ku konkrétnym otázkam. Moje postoje, viete, ak najväčšie združenie zamestnávateľov a najväčšie združenie odborárov povedia, že toto je dobré riešenie, ja som osobne pre svedčený, že by sme ich mali rešpektovať. Nehovorím nič iné, neberem právo. Pokiaľ RÚZ, to mi možno pán minister bude oponovať, má iný názor ako ďalší zamestnávateľský zväz, viete, RÚZ je v prvom rade predstaviteľ veľkých firiem. Veľké firmy majú poriešený tento problém, pretože majú závodné jedálne, majú výber z 5-6 jedál, je prirodzené, že ten zamestnanec má záujem tam chodiť, lebo tá cenová relácia a kvalita tomu jednoducho zodpovedá. Čo sa týka, týka tých protestov. Prosím vás, nespájajte protesty 11. novembra s protestami odborárov, ktoré uskutočňujú po jednotlivých krajských mestách, a pokiaľ mám informácie, budú v tom aj pokračovať. Po prvé dodržujú zákon pri tomto aj z hľadiska počtu, aj rúšok, aj neviem čoho všetkého ostatného. Nechcú sa dostať do nejakých problémov. Len opakujem ešte raz, to nie je celkom to, čo tu bolo, bolo 11. novembra, konkrétne v Bratislave. Čo sa týka sociálny dialóg - malých nikto nezastupuje. Do istej miery máte pravdu, pani poslankyňa. Viete, len situácia je taká, že zákon hovorí, že aj pri klasickom podnikovom vyjednávaní za zamestnancov vyjednáva najsilnejší. To znamená ten, čo má najviac členov. To je v zákone. (Prerušenie vystúpenia časomerom.)
16. schôdza NR SR - 7.deň - A. dopoludnia
Dátum: 2020-11-04
Poslanec: Richter, Ján (SMER - SD)
Druh vystúpenia: Vystúpenie s faktickou poznámkou

152. Ďakujem pekne za slovo. Pani poslankyňa, my sme dvaja spolu na túto tému komunikovali ešte v časoch, keď som bol minister. Ja totiž vnímam Zákonník práce ako základnú bibliu pracovnoprávnych vzťahov. Jednoducho Zákonník práce je v prvom rade právny dokument na ochraňovanie práv zamestnancov. Ja som oslovil sociálnych partnerov vtedy, urobil základné konzultácie - jednoznačná podpora. Žiaden zo zamestnávateľov sa neobáva, že by takéto voľno mohlo byť zneužité. Naopak, vyrovná sa tá diskriminácia, ktorá tu dneska je, pretože drvivá väčšina veľkých podnikov to má skutočne zakotvené v kolektívnych zmluvách, ale v tomto prípade sú veľmi diskriminovaní darcovia z tých menších podnikov a týmto riešením jednoducho vytvoríme podmienky, aby bol úplne rovnaký prístup a rovnaké práva a možnosti, ktoré by mal každý jeden darca, ktorý by, by tú darovať krv išiel. Áno, súhlasím s tým, pani poslankyňa, že tu nemôžeme absolútne hovoriť o nejakej koalično-opozičnej politike ani o straníckej politike. Myslím si, že človek, ktorý je možno niekde na hranici života a smrti, keď potrebuje, potrebuje krv, celkom iste sa nepýta, či je to od ľavičiara, pravičiara, od Slováka, od Maďara, od Rusa, jednoducho je to životu potrebné. A preto aj ja chcem vyzvať všetkých v tejto rokovacej miestnosti, aby sme tento návrh zákona podporili. Ďakujem.
16. schôdza NR SR - 6.deň - B. popoludní
Dátum: 2020-11-03
Poslanec: Richter, Ján (SMER - SD)
Druh vystúpenia: Vystúpenie s faktickou poznámkou

73. Ďakujem pekne za slovo. No, dámy a páni, pospomínalo sa tu celá história zľava-sprava, jak dovolíte, sa vrátim naspäť domov. Československá republika v tom prípade alebo v tom čase bol náš spoločný domov. Viete, nemáme v histórii veľmi veľa udalostí, na ktoré by aj následné generácie mohli byť hrdé, a osobne som presvedčený, že mobilizácia a vôbec postavenie československých národov, pretože to bolo veľa národov v tom čase v tejto republike, bolo úplne jednoznačné. A to bolo odhodlanie brániť. Brániť Československú republiku a aj preto musíme tieto veci pripomínať, lebo toto je veľmi pozitívny počin, ktorý urobili naši otcovia a dedovia. Snáď v histórii slovenskej je takýto počin len Slovenské národné povstanie, na ktoré treba s úctu spomínať, a nie prirovnávať to tak, ako pán minister Krajniak niečomu, čo je vydieranie zo strany Matoviča a on tvrdí, že to je druhé Slovenské národné povstanie. Ďakujem.
16. schôdza NR SR - 2.deň - A. dopoludnia
Dátum: 2020-10-21
Poslanec: Richter, Ján (SMER - SD)
Druh vystúpenia: Vystúpenie s faktickou poznámkou

14. Ďakujem pekne za slovo. Pán poslanec Kamenický, ja ti chcem veľmi pekne poďakovať, lebo dal si jasnú odpoveď Národnej rade Slovenskej republiky ohľadom finančného zabezpečenia 13. dôchodkov. Predpokladám, že po tomto prestanú ako hlavné výhovorky nedostatok zdrojov, pretože tých zdrojov jednoducho dostatok je. Treba povedať, že je to otázka ochoty a možno stanovenia priorít tejto vlády. Zjavne dôchodcovia ako najzraniteľnejšia, teraz momentálne najrizikovejšia sociálna skupina nie sú prioritou tejto vlády. Prednosť majú banky, ktoré sú na Slovensku len dcérami, možno vnučkami materských bánk, ktoré sú skoro všetky v cudzine a tam idú ich zisky, dividendy, a našim dôchodcom neostáva. Málo si možno uvedomujeme, že tí dôchodcovia v tejto zložitej situácii sú v podstate jediní, ktorí si nemajú šancu privyrobiť. Aj tých 250-tisíc, čo buď na dohodu, alebo na nejaký čiastočný úväzok pracovalo, väčšinou skončilo, pretože v tejto situácii boli prví, s ktorými rozväzovali akúkoľvek formu pracovného vzťahu jednotlivé firmy. Áno, pán poslanec, preto výpomoc v podobe trinásteho dôchodku by bola veľmi vhodným, možno jediným zdrojom sanovania nákladov, ktoré aj dôchodcovia majú vzhľadom na prebiehajúcu súčasnú pandémiu. Treba povedať, že dôchodcovia sú skoro jediní, ktorých žiadnym spôsobom nekompenzuje štát v súčasnom období. Ďakujem.
23. schôdza NR SR - 7.deň - A. dopoludnia
Dátum: 2021-02-05
Poslanec: Pleštinská, Zita (OĽANO)
Druh vystúpenia: Vystúpenie s faktickou poznámkou

174. Ďakujem pekne, pán predsedajúci. Vážený pán minister, rozumiem obavám Karola Kučeru o bezpečnosť detských ihrísk, verím, že sa nájde spoločný kompromis hlavne pre prevádzkovateľov detských ihrísk a bezpečnosti detských ihrísk. Určite si teba vyžiadať stanovisko Únie miest Slovenska, ZMOS-u a SK 8. Dnes sa skutočne stretávame na samospráve s rozličnými známymi podnikateľov v biznise, ako im my ponúkame v rozličných zákonoch tento biznis napĺňať. A tak chodia po obci energetickí audítori, ktorí navštevujú domácnosti a ponúkajú im rôzne audity, dávajú im podpisovať zmluvy na tri roky o službách, ktoré od nich vymámia každý rok viac ako sto eur. Aj v oblasti bezpečnosti detských ihrísk bombardujú neustále samosprávy, aby od nich vymámili na revízie nemalé finančné prostriedky. Preto s nadmernou reguláciou treba skoncovať hlavne preto, že malé obce, pre malé obce je to šikana a množstvo financií. Pripomínam, že pri povolení a skolaudovaní detských ihrísk platí stavebný zákon a investor musí zabezpečiť všetky certifikáty. Vybudovať detské ihrisko stojí niekoľko desiatok tisíc eur a následná kontrola a certifikáty ho zbytočne predražujú a hlavne malé obce nedokážu opakovane certifikáty financovať. Tak verím, že sa nájde spoločný kompromis a nakoniec budú obe strany spoločné. Teda budú, obidve strany budú spokojné. Ďakujem pekne.
23. schôdza NR SR - 7.deň - A. dopoludnia
Dátum: 2021-02-05
Poslanec: Pleštinská, Zita (OĽANO)
Druh vystúpenia: Vystúpenie s faktickou poznámkou

130. Ďakujem pekne, pán predsedajúci. Ja tiež by som chcela poďakovať pani poslankyni Zuzke Šebovej za jej príspevok aj za jej vklad k tomuto zákonu. Určite je významným zákonom pre, a takým signálom pre rodiny, ktoré majú deti do šesť rokov, a, samozrejme, pre seniorov. Je dôležité, že prináša systémovú sociálnu politiku v oblasti zdravotníctva a reformu liekovej politiky. Lieky sú dnes už súčasťou života nás všetkých. My máme v rodine 90-ročného otca, má rôzne diagnózy a mesačne mu platíme z jeho dôchodku až 70 eur. Takže tie položky sú veľmi vysoké. A určite mnohé rodiny, ktoré každý mesiac vynaložia veľké množstvo finančných prostriedkov na lieky, budú vďačné, že tento zákon prijmeme. Preto aj ja vyslovujem podporu tomuto návrhu zákona. Ďakujem pekne.